钦定古今图书集成/理学汇编/经籍典/第053卷 > 《九宫》
## 钦定古今图书集成/理学汇编/经籍典/第053卷 > 《九宫》

╳十，中交九宫之叙，即《洛书》之数也。一三九七，天数
也。天数奇奇之象，“圆参于三，其数左旋，始于一，居于
正北，一三如三，故三次于正东，三三如九，故九次于
正南，三九二十七，故七次于正西，三七二十一，而复
于一，二四八六，地数也。地数偶偶之象，方两于二，其
数右转，起于西南，二二如四，故四次于东南，二四如
八，故八次于东北。二八十六，故六次于西北。二六十
二而归于二。此阴阳左右运行自然之妙，而二七四
九易位，与《河图》不同者也。《内经》”曰：“天数始于一，终于
九焉。一者天，二者地，三者人，三而成天，三而成地，三
而成人。三而三之，合则为九，九分为九野。正北曰冀
州，正东曰青州，正南曰扬州，正西曰梁州，正中曰豫
州，东北曰兖州，东南曰徐州，西南曰荆州，西北曰雍
州。”是故神禹别之而作贡，箕子演之而叙畴。他如运
气、太乙、阴阳，医家者流，虽纯驳不同，要皆不出乎此
九宫之义也。